**PRORAČUNSKI KORISNIK: INSTITUT ZA FIZIKU**

**RAZDJEL: 080 MINISTARSTVO ZNANOSTI I OBRAZOVANJA**

**RKP:2975**

**MATIČNI BROJ: 03270424**

**OIB: 77627408491**

**ŠIFRA DJELATNOSTI: 7219**

**IBAN: HR2623600001101445766**

**BILJEŠKE**

**IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PR-RAS) ZA RAZDOBLJE I-XII 2024. GODINE**

**PRIHODI I RASHODI POSLOVANJA**

U razdoblju siječanj-prosinac 2024. godine, **INSTITUT ZA FIZIKU** ostvario je **prihode poslovanja** u iznosu od 4.958.571,56 € po vrstama:

* Tekuće pomoći od međunarodnih organizacija u iznosu od 4.250,32 €. Sredstva se odnose na povrat neutrošenih sredstava za Nato projekt, koji su ostvareni od strane partnera, odnosno Instituta za fiziku Beograd, a u iznosu od 4.250,32 € temeljem završnog izvješća.
* Tekuće pomoći od institucija i tijela EU u iznosu 782.422,23 €. Prihodi se odnose na sredstva dobivena od Europske komisije za projekte Ose Ferroelectrics te projekt Nanohyb u ukupnom iznosu od 200.160,48 € te projekt Riana Ga čija su sredstva dobivena od Laserlaba u iznosu od 48.750,00 €. Iznos od 533.511,75 € odnosi se na sredstva dobivena od nadležnog Ministarstva znanosti, obrazovanja i mladih za programsko financiranje razvojne komponente Instituta za fiziku u iznosu od 453.970,00 € te za projekt Kompaktni Raman uređaj naprednih karakteristika u iznosu od 79.541,75 €.
* Kapitalne pomoći od institucija i tijela EU u iznosu od 258.007,41 €. Sredstva se odnose na projekt CALT u iznosu 256.092,39 € te projekt Kacif u iznosu od 1.915,02 €, i to iz izvora 563. Ostvareni prihodi služe za pokriće troškova iz prethodne godine, a temeljem završih izvješća. Oba projekta su završila u 2023. godini.
* Tekuće pomoći od izvan proračunskih korisnika u iznosu od 33.368,19 €. Sredstva su dobivena od Fonda za zaštitu okoliša i energetsku učinkovitost za projekt Novi katalitički materijali za proizvodnju zelenog vodika.
* Tekuće pomoći proračunskim korisnicima iz proračuna koji im nije nadležan u iznosu od 90.161,49 €. Sredstva se odnose na projekt JURK EDIH. Po ovom kontu nije bilo prometa u 2024. godini.
* Tekuće pomoći temeljem prijenosa EU sredstava u iznosu od 90.161,49 €. Sredstva se odnose na projekt JURK EDIH. Po ovom kontu nije bilo prometa tijekom 2024. godine.
* Tekući prijenosi između proračunskih korisnika istog proračuna u iznosu od 701.122,51 €. Sredstva se odnose na prihode ostvarene od nadležnog ministarstva za bilateralni projekt Hrvatska-Francuska Cogito u iznosu od 2.500,00 €, zatim Sveučilište u Slavonskom Brodu za projekt AVACS u iznosu od 5.807,70 €. Iznos od 692.814,81 € ostvaren je za projekte koje financira Hrvatska zaklada za znanost (HrZZ).
* Tekući prijenosi između proračunskih korisnika istog proračuna temeljem prijenos EU sredstava u iznosu od 186.757,47 €. Sredstva se odnose na HrZZ projekte u iznosu od 117.485,53 €. Sredstva za projekt AVACS dobivena su od Sveučilišta u Slavonskom Brodu u iznosu 1.072,41 €, te za projekt CROQCI u iznosu od 68.199,53 €. U slučaju projekta CROQCI Carnet je nositelj projekta, a Institut za fiziku partner.
* Prihodi od imovine u iznosu od 24.751,80 €. Najveći dio prihoda odnosi se na dividende iznosu od 24.738,00 € te prihodi od kamata na oročena sredstva i depozite po viđenju u iznosu od 13,85 €.
* Prihodi od prodaje proizvoda i robe te pruženih usluga iznose 68.3830,87 €. Najveći dio prihoda ostvaren je od najma prostora.
* Prihodi iz nadležnog proračuna iznose 2.899.510,71 € i to za projekt Kacif u iznosu od 337,35 €, za projekt Calt u iznosu od 45.192,78 € iz izvora 12 iz Državnog proračuna, za programsko financiranje u iznosu od 274.700,00 €, za financiranje rashoda poslovanja izvedbene aktivnosti Instituta u iznosu od 46.867,03 €, naknada za nezapošljavanje invalida u iznosu od 5.376,00 € , te za plaće i ostale naknade za zaposlenike.
* Ostali prihodi u iznosu od 27.961,37 €. Sredstva se odnose na naplatu jamstava za neispunjenje ugovora u iznosu od 29.174,68 €, naplatu naknade štete u iznosu od 2.326,69 € te na sredstva za neisporučenu robu u iznosu od 1.500,00 € u 2023.godini. Tijekom 2024. godine nije bilo prometa po ovom kontu.

**Rashodi poslovanja** u obračunskom razdoblju iznose 4.002.451,48 € a odnose se na:

* Konto 31 Rashodi za zaposlene iznosi ukupno 2.510,840,55 €. Rashodi su povećani u odnosu na prethodnu godinu zbog uvođenja novih koeficijenata i platnih razreda u ožujku 2024. godine te novog materijalnog prava u vidu uskrsnice.
* Konto 32 Materijalni rashodi iznose ukupno 943.674,03 €. U odnosu na prošlu godinu povećani su troškovi po slijedećim kategorijama:

1. Službena putovanja radi povećanja aktivnosti po svim projektima te iznose 103.821,43 €.
2. Značajno su povećani troškovi za stručna usavršavanja zaposlenika u odnosu na prošlu godinu zbog isplata troškova mobilnosti iz programskog ugovora te općenito povećanih odlazaka djelatnika na konferencije i seminare. Ovi troškovi iznose 92.774,29 €.
3. Povećani su troškovi i za službenu, radnu i zaštitnu odjeću i obuću koja je nabavljana za redovnu provedbu projekata te iznose 2.705,25 €.
4. Povećani su troškovi i za komunalne usluge te iznose 26.637,02 €. Povećani su rashodi u odnosu na isto izvještajno razdoblje 2023. godine zbog plaćenih komunalnih naknada Gradu Zagrebu za razdoblje 04-11/23 u iznosu 6.020,64 €, jer su navedeni računi stigli u 2024. godini. Također, plaćena je naknada za gospodarenje EEE otpadom Fondu za zaštitu okoliša u iznosu od 1.589,32 € za prethodne godine temeljem rješenja.
5. Zakupnine i najamnine iznose 15.195,95 €. Razlog povećanja je nabavka jednogodišnjih licenci Mathematica u ukupnom iznosu od 10.545,20 € za potrebe provedbe znanstveno-istraživačkih projekata te nabave jednogodišnje licence za softver u iznosu od 912,50 €.
6. Ostale usluge iznose 43.088,83 €. Grafičke i tiskarske usluge iznose ukupno 1.982,15 €, uređenje prostora 4.341,41 €, usluge pri registraciji vozila 45,00 €, usluge čišćenja i pranja 6.625,00 € te ostale nespomenute usluge 30.095,27 €.
7. Naknade troškova osobama izvan radnog odnosa iznose 63.801,54 € te se bilježi značajni porast u odnosu na 2023. godinu za isto izvještajno razdoblje. Pojačana je aktivnost po svim projektima. Na ovom kontu se vodi i trošak mobilnosti koji se financira od strane Hrvatske zaklade za znanost, a isplata se odnosi na vanjskog suradnika.
8. Naknade za rad predstavničkih i izvršnih tijela i povjerenstava i slično iznose 8.213,79 €. Razlog značajnog povećanja je i povećanje naknada koje se isplaćuju predsjednicima i članovima upravnih vijeća, a sve temeljem odredbi nadležnog Ministarstva.
9. Ostali nespomenuti rashodi poslovanja iznose 75.237,21 €. Bilježi se porast troškova po ovom kontu u odnosu na isto izvještajno razdoblje 2023. godine iz razloga što se na ovom kontu knjiži povrat u Državni proračun neutrošenih sredstava za projekt NATO u iznosu 54.362,05 € ali i na povrat neutrošenih sredstava po bilateralnim projektima. Ovaj povrat je u ukupnom iznosu od 25.808,75 €.

* Konto 34 Financijski rashodi iznose 1.872,05 €. Iznos od 1.527,59 € odnosi se na bankarske usluge, zatim negativne tečajne razlike u iznosu od 277,86 € te zatezne kamate u iznosu od 66,60 €.
* Konto 3621 Tekuće pomoći međunarodnim organizacijama te institucijama i tijelima EU nema zabilježenog prometa u 2024. godini. Tijekom 2023. prenosila su se sredstva Institutu za fiziku u Beogradu budući da su bili partneri na projektu NATO.
* Konto 3721 Naknade građanima i kućanstvima u novcu iznose 27.241,44 € a odnose se na plaćene školarine doktorandima te stipendije redovitim studentima sveučilišnog studija fizike.
* Konto 3835 Ostale kazne iznose 81,36 €.

**PRIHODI I RASHODI OD NEFINANCIJSKE IMOVINE**

**Prihodi** od nefinancijske imovine iznose 132,72 € a odnose se na prihode od prodaje stanova.

**Rashodi** za nabavu nefinancijske imovine u obračunskom razdoblju iznose 257.946,34 €.

1. Konto 4221 Uredska oprema i namještaj iznosi 15.547,94 €. Nabavljena su računala u iznosu od 10.075,63 € te uredski namještaj u iznosu od 5.472,31 €. Nabavljene su uredske i laboratorijske stolice u ukupnom iznosu od 4.442,50 € te ormar za montažu fibera u iznosu 1.029,81 €.
2. Konto 4223 Oprema za održavanje i zaštitu iznosi 4.810,93 € koji se odnosi na nove klima uređaje.
3. Konto 42242 Medicinska i laboratorijska oprema iznosi 30.991,02 € koja je bila potrebna za provođenje projekata. Značajno su smanjeni troškovi u odnosu na prethodnu godinu zbog završetka projekata CALT, KaCIF, Nato projekta i CEMS-a.
4. Konto 4225 Instrumenti, uređaji i strojevi iznose 192.829,57 €. Značajno su smanjeni troškovi u odnosu na prethodnu godinu zbog završetka projekata CALT, KaCIF, Nato projekta i CEMS-a.
5. Konto 4231 Prijevozna sredstva u cestovnom prometu iznosi 7.100,00 €. Institut je za vlastite potrebe nabavio novo službeno vozilo iz vlastitih prihoda.

Ukupan višak prihoda i primitaka na kraju obračunskog razdoblja i raspoloživ u sljedećem razdoblju iznosi 1.806,390,03 €.

Obračunati nenaplaćeni prihodi iznose 3.259,50 € a odnose se na izlazne račune čija su dospijeća plaćanja u 2025. godini.

Rashodi budućih razdoblja i nedospjela naplata prihoda iznosi 271.753,10 €. Rashodi se odnose na plaću za 12/24 koja dospijeva u siječnju 2025. godine te iznosi 267.566,73 €, zatim na trošak mobilnosti u iznosu od 3.625,00 €, ino-osiguranje za 12/24 koji dospijeva u siječnju 2025. godine u iznosu od 57,37 € te naknada za nezapošljavanje invalida 12/24 u iznosu od 504,00 € koja dospijeva od kraja siječnja 2025.godine.

Stanje novčanih sredstava na 31. 12. 2024. iznosi 1.908.734,46 €.

**BILANCA (Obrazac: BIL) na dan 31.12.2024.**

Ukupna nefinancijska imovina iznosi 14.588.237,77 €.

Ukupna financijska imovina iznosi 2.677.764,41 €, a od toga na institutskom računu je iznos od 1.908734,46 €. Ostala potraživanja iznose 16.927,35 €. Od toga potraživanje za bolovanje preko HZZO-a iznosi 6.113,78 €, potraživanja za predujmove iznosi 7.121,75 €, te ostala potraživanja za sudske presude u iznosu od 3.691,82 €. Ostala potraživanja se odnose na sudske sporove Arijana Jobst zbog neisporučene robe u iznosu od 3.520,11 € te spor Sk Usluge u iznosu od 171,71 € zbog neisporučene robe.

Dionice i udjeli u glavnici kreditnih institucija iznosi 477.090,00 €. Temeljem izvatka Središnjeg Klirinškog Društva provedeno je usklađenje dionica prema tržišnoj vrijednosti na dan 31. 12. 2024. godine.

Potraživanje za prihode od prodaje proizvoda i roba te pruženih usluga iznosi 3.259,50 €. Potraživanja se odnose za pružene usluge čije je dospijeće tijekom 2025. godine.

Kontinuirani rashodi budućih razdoblja iznose 271.753,10 €. Rashodi se odnose na plaću za 12/24 koja dospijeva u siječnju 2025. godine, te ostali rashodi koji dospijevaju na naplatu tijekom 2025. godine.

Obveze za rashode poslovanja iznose 380.838,57 € koje dospijevaju u siječnju i veljači 2025. godine.

Izvanbilančni zapisi iznose 666.085,64 €. Sukladno dobivenim podacima provedeno je usklađenje instrumenata osiguranja plaćanja, odnosno bankovnih garancija, koje iznose ukupno 638.114,90 € i koje će se vraćati tijekom 2025. i 2026. godine. Potencijalne obveze sudskih sporova u tijeku odnose se na presude za razliku plaća iznose 24.278,92 €. Ukupno je preostalo 10 sudskih tužbi. Prema podacima institutske pravne službe još nije donesena drugostupanjska odluka te nje pokrenuta ovrha.

Preostalih 3.520,11 € se odnosi na sudski spor Arijana Jobst zbog neisporučene robe te Sk Usluge u iznosu od 171,71 €

**IZVJEŠTAJ O RASHODIMA PREMA FUNKCIJSKOJ KLASIFIKACIJI 2024.**

Ukupni rashodi ostvareni u izvještajnom razdoblju iznose 4.260,397,82 € i to rashodi poslovanja u iznosu od 4.002.451,48 € te rashodi za nabavu nefinancijske imovine u iznosu od 257.946,34 €.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Rashod dugotrajne nefinancijske imovine provodi se preko promjena u vrijednosti i obujmu imovine, odobrenjem i zaduženjem osnovnog računa 915 promjene u vrijednosti imovine za iznose neotpisane knjigovodstvene vrijednosti. Radi se o rashodu imovine koja je neispravna te iznosi 20.707,95 €.

**IZVJEŠTAJ O OBVEZAMA**

Početno stanje obveza iznosi 383.926,76 €.

Stanje nedospjelih obveza na 31.12.2024. iznosi 380.838,57 €.

Obveze za rashode poslovanja iznose 370.391,07 € i to:

* obveze za zaposlene u iznosu od 263.980,04 €,
* obveze za materijalne rashode u iznosu od 35.035,17 €,
* obveze za financijske rashode 104,63 €,
* obveze za naknade građanima i kućanstvima 1.100,00 €,
* obveze za porez na dodanu vrijednost 5.775,32 €,
* obveze za jamčevine 59.009,02 €,
* obveze proračunskih korisnika za povrat u proračun (bolovanje preko HZZO) 5.386,89 €.

Obveze za nabavu nefinancijske imovine iznose 10.447,50 €.

Zagreb, 24. 1. 2025.

|  |  |
| --- | --- |
| Nikolina Žilić Martinović voditeljica odsjeka za financije | dr.sc. Osor Slaven,Barišić ravnatelj |